אצטדיון חאלחנווארד
**מועדון הכדורגל אוטרכט** היא קבוצת כדורגל מקצוענית מהעיר אוטרכט, המשחקת בליגת העל ההולנדית.

לזכות המועדון שלושה גביעים הולנדים (1985, 2003, 2004) וכן זכייה אחת בגביע יוהאן קרויף בשנת 2004. זוהי אחת מארבע הקבוצות שמעולם לא ירדו לליגת המשנה בהולנד, יחד עם אייאקס, פ.ס.וו איינדהובן ופיינורד.

היסטוריה
--------

הקבוצה נוסדה בשנת 1970 מאיחוד קבוצות **DOS אוטרכט**, אלינקוויק ו**פלוקס**. הקבוצה שיחקה מספר פעמים במפעלים האירופיים בשנות ה-80 אך סבלה לאחר מכן מעשר שנים קשות בהן השתתפה מעט מאוד במפעלים האירופיים עד לחזרה המחודשת בשנות ה-2000.

DOS אוטרכט, הקבוצה הבכירה מבין השלוש שהרכיבו את מועדון הכדורגל אוטרכט, היתה אלופת הולנד בעונת 1957/1958 והיא השתתפה מספר פעמים במפעלים האירופיים, בעיקר בגביע אירופה, גביע ערי הירידים וגביע המחזיקות אך לרוב הפסידה בסיבוב הראשון או השני של מפעלים אלה.

הקבוצה המאוחדת החלה את דרכה האירופית בעונת 1980/1981, אז השתתפה בגביע אופ"א וגברה בסיבוב הראשון על קבוצת ארגש פיטשטי הרומנית אך הפסידה בסיבוב השני לקבוצת איינטרכט פרנקפורט הגרמנית. בעונה לאחר מכן חזרה הקבוצה לגביע אופ"א אך הפסידה בסיבוב הראשון לקבוצת המבורג הגרמנית. בעונה לאחר מכן, עונת 1982/1983, הפסידה הקבוצה פעם נוספת בסיבוב הראשון, הפעם לפורטו הפורטוגלית.

בעונת 1985/1986 הקבוצה שיחקה בגביע המחזיקות אך הפסידה בסיבוב הראשון לקבוצת דינמו קייב מברית המועצות. בעונת 1987/1988 הקבוצה חזרה לגביע אופ"א, ועברה בסיבוב הראשון את קבוצת ל.א.ס.ק. לינץ מאוסטריה אך הפסידה בסיבוב השני לקבוצת הלאס ורונה האיטלקית. בעונת 1991/1992, 3 וחצי שנים מאוחר יותר, הקבוצה חזרה לגביע אופ"א וניצחה בסיבוב הראשון את שטורם גראץ מאוסטריה אך נכשלה בסיבוב השני מול קבוצת ריאל מדריד הספרדית.

לאורך כל שנות ה-90 הקבוצה התמקמה במרכז טבלת הליגה. הקבוצה זכתה לאחר מכן בשלושה גביעים לאומיים בשנים 1985 ובשנים 2003 ו-2004.

בעונת 2001/2002 חזרה הקבוצה לגביע אופ"א, וניצחה בסיבוב הראשון את קבוצת גראצר א.ק. האוסטרית בדרך להפסד לקבוצת פארמה האיטלקית בסיבוב השני והדחה מהמפעל. בעונה לאחר מכן, באותו המפעל, הפסידה הקבוצה כבר בסיבוב הראשון לקבוצת לגיה ורשה הפולנית. גם בעונה הבאה שיחקה הקבוצה בגביע אופ"א וניצחה את קבוצת מ.ש.ק. ז'ילינה בסיבוב הראשון אך הפסידה בסיבוב השני לאוסר הצרפתית. בעונה לאחר מכן, בגביע אופ"א, עברה הקבוצה בסיבוב הראשון את קבוצת יורגודן השוודית ועלתה לשלב הבתים בו שיחקה מול קבוצות דנייפר דנייפרופטרובסק האוקראינית, אוסטריה וינה האוסטרית, ריאל סרגוסה הספרדית וקלאב ברוז' הבלגית. הקבוצה סיימה במקום האחרון בבית עם מאזן של ארבעה הפסידה והודחה מהמפעל.

בעונת 2007 שיחקה הקבוצה בגביע האינטרטוטו אך הפסידה בסיבוב השלישי והאחרון לקבוצת המארבי השוודית ולא העפילה לגביע אופ"א בעונת 2007/2008.

בעונת 2010/2011 שיחקה הקבוצה בשלב הבתים במפעל הליגה האירופית שם סיימה במקום האחרון לאחר שעשתה תיקו 0-0 עם נאפולי תיקו 0-0 עם ליברפול תיקו 1-1 עם סטיאווה בוקרשט בסיבוב הראשון. בסיבוב השני של שלב הבתים הקבוצה הפסידה 1–3 לסטיאווה בוקרשט סיימה בתיקו 3-3 עם נאפולי ועשתה תיקו 0-0 מרשים עם ליברפול באצטדיון אנפילד וכך הודחה מהליגה האירופית בעונת 2010/2011.

בעונת 2013/2014 הקבוצה שיחקה בליגה האירופית. הקבוצה הפסידה בסיבוב המוקדמות השני לקבוצת דיפרדנג' 03 מלוקסמבורג והודחה מהטורניר.

סגל הקבוצה
----------

נכון ל-10 באוגוסט 2022

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| מס' |  | עמדה | שם |
| --- | --- | --- | --- |
| 1 | יווןיוון | שוער | ואסיליוס בארקאס  |
| 2 | הולנדהולנד | בלם | מארק ואן דר מארל  |
| 3 | הולנדהולנד | בלם | טומי אס טי. ג׳אגו  |
| 5 | הולנדהולנד | מגן | הייד טר אווסט  |
| 6 | הולנדהולנד | קשר | ג'אן בוזדואן  (בהשאלה משאלקה 04) |
| 7 | הולנדהולנד | חלוץ | דייסהוון רדאן  |
| 8 | הולנדהולנד | קשר | לוק ברווארס  |
| 9 | יווןיוון | חלוץ | אנסטסיוס דוביקאס  |
| 10 | ארצות הבריתארצות הברית | קשר | טיילור בות׳  |
| 11 | מרוקומרוקו | חלוץ | מימון מאהי  |
| 14 | עיראקעיראק | קשר | זידאן איקבאל  |
| 15 | הולנדהולנד | מגן | דבנקיו ואן דר קוסט  |
| 16 | הולנדהולנד | שוער | פביאן דה קייזר  |
| 17 | הולנדהולנד | שוער | מודיבו סניאן  (בהשאלה מריאל סוסיאדד) |
| 19 | הולנדהולנד | קשר | אלברט לוטין  |

 |  | 

| מס' |  | עמדה | שם |
| --- | --- | --- | --- |
| 20 | הולנדהולנד | חלוץ | ארתור זאגרה  |
| 21 | הולנדהולנד | מגן | דיג׳אנגו וורמרדאם  |
| 22 | הולנדהולנד | קשר | סנדר ואן דר סטריק  |
| 23 | הולנדהולנד | קשר | בארט רמסלאר  |
| 24 | הולנדהולנד | בלם | ניק וירגבר  (קפטן) |
| 25 | הולנדהולנד | בלם | רובן קלייברט  |
| 26 | בלגיהבלגיה | קשר | עות׳מן בוסעיד  |
| 28 | הולנדהולנד | חלוץ | באס דוסט  |
| 29 | הולנדהולנד | חלוץ | מוסא סילה  |
| 31 | הולנדהולנד | שוער | טיימן נייהויס  |
| 32 | הולנדהולנד | שוער | קלווין ראטיס  |
| 33 | הולנדהולנד | בלם | מייק ואן דר הורן  |
| 34 | אוסטרליהאוסטרליה | מגן | ג'ושוע רולינס  |
| 38 | אסטוניהאסטוניה | קשר | רוקו רוברט שיין  |
|  | הולנדהולנד | בלם | רמון הנדריקס  (בהשאלה מפיינורד) |

 |

שחקנים מפורסמים
---------------

* הולנדהולנד רובין נליסה
* הולנדהולנד וילם ואן האנחם
* הולנדהולנד קו אדריאנסה
* הולנדהולנד דירק קויט
* הולנדהולנד יאן ואוטרס
* הולנדהולנד ג'ון ואן לואן
* הולנדהולנד רוב ויטסצ'חה
* הולנדהולנד פטריק זוואנסויק
* צרפתצרפת דויד די תומאסו
* סורינאםסורינאם אדו נאנדלאל
* פוליןפולין וולודזימירז סמולארק
* פינלנדפינלנד פטר קופטף
* מונטנגרומונטנגרו איגור גלושצ'ביץ'
* גאנהגאנה פרנסיס דיקו

תארים
-----

* **אליפות הולנד**: 1958
* **מחזיקת הגביע ההולנדי** (3): 1985, 2003, 2004
* **מחזיקת גביע יוהאן קרויף**: 2004

קישורים חיצוניים
----------------

ויקישיתוף מדיה וקבצים בנושא **אוטרכט** בוויקישיתוף
* 

* אתר האינטרנט הרשמי של אוטרכט (בהולנדית ובאנגלית)
* אוטרכט, ברשת החברתית פייסבוק

* אוטרכט, ברשת החברתית אקס (טוויטר)

* אוטרכט, ברשת החברתית אינסטגרם

* אוטרכט, סרטונים בערוץ היוטיוב

* פרופיל, באתר אופ"א

* פרופיל, באתר Transfermarkt

* פרופיל, באתר Soccerway

* פרופיל, באתר WorldFootball.net

* פרופיל, באתר FootballDatabase.eu
* אתר הקבוצה

| הולנדהולנד ליגת העל ההולנדית, עונת 2023/2024 |
| --- |
| 

|  |
| --- |
| אוטרכט • א.ז. אלקמאר • אייאקס • אלמיירה סיטי • אקסלסיור רוטרדם • גו אהד איגלס • הירנפיין • הראקלס אלמלו • ואלבייקויטסה ארנהם • זוולה • טוונטה • ניימכן • ספרטה רוטרדם • פולנדם • פורטונה סיטארד • פיינורד • פ.ס.וו. איינדהובן |

 |